Nuoria sähköpotkulaudalla.
**Z-sukupolvi** on vuosina 1997–2012 syntynyt sukupolvi. Z-sukupolvi eli "zetat" on nimitys Y-sukupolven ja alfa-sukupolven väliselle väestökohortille. Maailmanlaajuisesti Z-sukupolvi on suurin väestöryhmä, 32 prosenttia maailman väestöstä. Internet, älypuhelimet ja sosiaalinen media ovat sukupolven arkea. Tutkimusten mukaan Z-sukupolven yleisiä arvoja ovat yksilöllisyys ja tasa-arvoisuus.

Sukupolven tunnuspiirteitä
--------------------------

Koululakko ilmaston puolesta 2019.
Koko maailman mittakaavassa Z-sukupolvi on väestöryhmistä suurin, 32 prosenttia globaalista väestöstä.

Taloustutkimuksen tutkimuspäällikkö Juho Rahkosen (2020) mukaan Z-sukupolvi on kasvanut rajattoman informaation maailmassa ja osaa hankkia tietoa itse.

Arvot ja elämäntavat
--------------------

Muusikko Billie Eilish (s. 2001).
Arvotutkimusten mukaan Z-sukupolven arvoja ovat ennen kaikkea yksilöllisyys ja tasa-arvoisuus. Sukupolvi suhtautuu myönteisesti esimerkiksi kulttuuriseen moninaisuuteen, erilaisiin seksuaalisiin suuntautumisiin ja sukupuolivähemmistöihin.

Z-sukupolven nuoruutta varjostaa ekologinen, poliittinen ja taloudellinen epävarmuus. Ruotsin Nuorisobarometri 2024 kuvaa z-sukupolvea turvallisuushakuiseksi: terveyttä ja perhettä arvostetaan. Sukupolven työmoraalin ennustetaan olevan kunnossa.

Taloustutkimus Oy:n vuoden 2022 kyselyn mukaan Z-sukupolvi kokee selvästi enemmän ympäristöahdistusta kuin vanhemmat ikäpolvet. Kolme neljästä vastaajasta koki suurta huolta ilmastonmuutoksesta ja yli puolet luonnon monimuotoisuuden köyhtymisestä. Z-sukupolven edustajat arvostavat usein ekologisesti kestävämpää elämäntapaa ja kuluttamista.

Kouluterveyskyselyn mukaan 2010-luvulla Suomen nuorista entistä harvempi tupakoi, käytti alkoholia ja harrasti humalajuomista. Tupakka ei ollut 2010-luvun nuorille enää samalla tavalla aikuisuuden tunnus kuin aiemmin. Toisaalta taas nuorten nuuskan käyttö lisääntyi muiden päihteiden käytön vähentyessä.

Z-sukupolvi suosii videopohjaisia sosiaalisen median palveluja kuten mobiilisovellus Tiktokia. Facebook on jäänyt vanhempien sukupolvien kanavaksi.

Eräs merkittävistä Y- ja Z-polvien eroista aiempiin sukupolviin on, että uskonnon merkitys on heikompi kuin aiemmilla sukupolvilla. Sama ilmiö esiintyy kaikissa länsimaissa. Vuonna 2019 julkaistun kyselyn mukaan 16 prosenttia 15–40-vuotiaista suomalaisista uskoi kristinuskon Jumalaan.

Lähteet
-------

1. 1 2  Abber, Caitlin: 7 Ways Gen X, Millennials, and Gen Z See the World Differently *Shutterstock.com*.  2.5.2022. Viitattu 30.12.2022. (englanniksi)
2. 1 2  XYZ – Miten eri sukupolvet eroavat toisistaan?  25.2.2020. A-lehdet. Viitattu 30.12.2022.
3. 1 2 3 4  Grénman, Miia: Ympäristöahdistusta kokeva Z-sukupolvi muuttaa tulevaisuuden kauppaa  17.5.2022. Kaupan liitto. Viitattu 30.12.2022.
4. ↑  Saarinen, Merja: Yllättävä vallanvaihdos (tilaajille) *Helsingin Sanomat*.  12.8.20232. Viitattu 12.8.20232.
5. 1 2 3  Pihlas, Nina: Z-sukupolvi kyseenalaistaa ennakoluulottomasti – myös auktoriteetit *Kun koulu loppuu*.  3.6.2015. Viitattu 30.12.2022.
6. 1 2 3  Kaartinen, Jaakko: Mikä on milleniaali? *Villi*.  5/2021 (14.10.2021). Lasten ja nuorten keskus. Viitattu 30.12.2022.
7. 1 2  Laiho, Marjukka: Ja suurin niistä on toivo: Z-sukupolven kosmopoliittinen eletty teologia *Katsomukset.fi*.  23.11.2022. Viitattu 30.12.2022.
8. ↑  Pyhäranta, Tuija: Kolumni: Sukupolvi Z:n munkkikoodi – nuoria eivät enää kiinnosta niinkään suuret kysymykset vaan ne, joilla on merkitystä tässä ja nyt *Kotimaa*.  16.02.2024. Viitattu 20.2.2024.
9. ↑  Riihimäki, Jussi: Kuriton sukupolvi.  *Asennetta*, 3/2013.
10. ↑  Ruokolainen, Otto: Nuuskakin voi aiheuttaa terveyseroja – nuuskan saatavuutta pitäisi rajoittaa *THL-blogi*.  13.8.2019. Viitattu 12.8.2023.
11. ↑  Leppälä, Samuli: Mikrobitti *Mikrobitti*.  11.8.2022. Viitattu 30.12.2022.
12. ↑  Haikala, Topias: "Ehkä ei ole tahdonalainen juttu, uskooko vai ei" – nuoret aikuiset vieraantuvat kristinuskosta, ja nyt kuusi heistä kertoo, miksi kirkko tuntuu vieraalta tai läheiseltä *Kirkko ja kaupunki*.  25.2.2021. Viitattu 15.9.2021.


|  |  |  |  |
| --- | --- | --- | --- |
| 

| * n
* k
* m
Sukupolvet |
| --- |
|  |
| 
* Kadotettu sukupolvi
* Suurin sukupolvi
* Hiljainen sukupolvi
* Suuret ikäluokat
* X-sukupolvi
* Xenniaalit
* Y-sukupolvi
* Z-sukupolvi
* Alfa-sukupolvi

 |

 |